O primer campión d'o torneyo estió Aston Villa que redotó a o Rotherham United por 3:2 en o marcador global. Asinas como a primera final, as cinco siguients estioron disputadas en partius d'ida y tornada.  Mientres iste periodo muitos equipos d'a First Division, a maxima categoría d'o futbol anglés, refusoron participar en ista competención, permitindo a clubs que no se trobaban en a First Division plegar regularment a la final. O primer d'istos equipos que se coronó campión estió o Queens Park Rangers d'a Third Division, a tercera categoría, en 1967. O Sheffield Wednesday, alavez en a Second Division, a segunda categoría, se convirtió en o zaguer equipo difuera d'a First Division u a suya continuadora a Premier League en ganar a copa, quan redotó a o Manchester United en 1991.